[pic] | KOMISIJA EVROPSKIH SKUPNOSTI |

Bruselj, 2.6.2006

COM(2006) 261 konč.

2006/0090 (CNS)

Predlog

UREDBA SVETA

o spremembi Uredbe (ES) št. 1321/2004 o vzpostavitvi upravljavskih struktur Evropskega satelitskega radio-navigacijskega sistema

(predložila Komisija)

OBRAZLOŽITVENI MEMORANDUM

OKVIR PREDLOGA |

110 | Razlogi za predlog in njegovi cilji Namen tega predloga je spremeniti Uredbo Sveta (ES) št. 1321/2004, da bi lahko Evropski nadzorni organ za GNSS dokončal razvojno fazo programa GALILEO po prenehanju obstoja skupnega podjetja Galileo. |

120 | Splošno ozadje (1) Program GALILEO Cilj programa GALILEO je vzpostaviti prvo svetovno infrastrukturo za satelitsko radijsko navigacijo in pozicioniranje, posebej prilagojeno za civilne namene. Program vsebuje tehnološke, politične in gospodarske vidike. Sestavljajo ga naslednje štiri zaporedne faze: opredelitvena faza, ki je potekala med letoma 1999 in 2001, v kateri je bila razvita arhitektura sistema in so bile določene storitve, ki jih bo program nudil; faza razvoja in potrditve veljavnosti, ki bi morala prvotno trajati od leta 2002 do leta 2005 in ki vključuje razvoj satelitov in prizemnih sestavnih delov sistema ter tudi potrditev veljavnosti sistema v vesolju; faza uvajanja, ki naj bi prvotno zajemala leti 2006 in 2007, z izdelavo in lansiranjem satelitov ter dokončno vzpostavitvijo zemeljskega dela infrastrukture; faza delovanja, ki naj bi se prvotno začela leta 2008 in ki zajema upravljanje sistema ter njegovo stalno vzdrževanje in izpopolnjevanje. (2) Nadzorni organ Evropski nadzorni organ za GNSS (v nadaljnjem besedilu „nadzorni organ“) je bil ustanovljen z Uredbo Sveta (ES) št. 1321/2004 z dne 12. julija 2004 o vzpostavitvi upravljavskih struktur Evropskega satelitskega radio-navigacijskega sistema. Njegova naloga je zagotoviti upravljanje javnih interesov v zvezi z evropskima satelitskima radionavigacijskima programoma EGNOS in GALILEO ter delovati kot nadzorni organ v fazah uvajanja in delovanja programa GALILEO. Naloge nadzornega organa so navedene v členu 2 Uredbe (ES) št. 1321/2004. Je zlasti licenčni organ v razmerju do zasebnega koncesionarja sistema in z njim sklene koncesijsko pogodbo. Treba je poudariti, da bosta sistema EGNOS in GALILEO v lasti nadzornega organa in da bo njuno lastništvo ostalo popolnoma javno, samo upravljanje faze uvajanja in faze delovanja bo za obdobje približno dvajset let dodeljeno koncesionarju. Poleg tega je v skladu s členom 3 Uredbe nadzorni organ lastnik vseh opredmetenih in neopredmetenih sredstev, ki jih nanj prenese skupno podjetje Galileo po zaključeni razvojni fazi, in tistih, ki jih bo koncesionar ustvaril ali razvil v fazi uvajanja in fazi delovanja. Nadzorni organ se vzpostavlja postopno od poletja 2005 in bo popolnoma pripravljen za delovanje v letu 2006. (3) Skupno podjetje Galileo Skupno podjetje Galileo je bilo ustanovljeno z Uredbo Sveta (ES) št. 876/2002 z dne 21. maja 2002 na podlagi določb člena 171 Pogodbe za izvedbo razvojne faze in pripravo naslednjih faz programa GALILEO. Ustanovna člana sta Evropska skupnost in Evropska vesoljska agencija. Skupno podjetje Galileo ima dve glavni nalogi. Prvič, vodi in usklajuje potrebne raziskovalne in razvojne dejavnosti. V ta namen je sklenilo sporazum z Evropsko vesoljsko agencijo, kateri je bilo zaupano izvajanje teh dejavnosti. Razvija tudi dejavnosti, povezane z aplikacijami in storitvami, ki jih bo lahko nudil GALILEO. Drugič, upravlja postopek izbire prihodnjega zasebnega koncesionarja sistema. Slednji bo zadolžen za upravljanje faz uvajanja in delovanja, zagotovitev potrebnega zasebnega kapitala in dosego komercialnega uspeha dejavnosti. |

130 | Obstoječe določbe na področju, na katerega se predlog nanaša (1) Potreba po prenehanju obstoja skupnega podjetja Galileo in prenosu njegovih dejavnosti na nadzorni organ pred zaključkom razvojne faze. Življenjska doba skupnega podjetja Galileo, ustanovljenega za izvedbo razvojne faze, temelji na trajanju te faze, ki naj bi prvotno zajemala obdobje od leta 2002 do vključno leta 2005. Glede na dejansko stanje programa GALILEO razvojna faza ne bo končana pred koncem leta 2008, zato je treba obstoj skupnega podjetja za toliko časa podaljšati. Tako naj bi po sedanjem statutu skupno podjetje ne prenehalo s svojo dejavnostjo pred koncem leta 2008, kar pomeni, da je njegova življenjska doba za približno tri leta daljša od prvotno predvidene. Podaljšanje življenjske dobe skupnega podjetja po letu 2006 bi bilo nekoristno in drago, saj bo lahko v letu 2006 nadzorni organ prevzel in nato izvedel vse dejavnosti, ki jih zdaj izvaja skupno podjetje. Podaljšanje bi pomenilo neutemeljeno podvajanje struktur in stroškov v trenutku, ko se zdi, da bo razvojna faza programa dražja, kot je bilo prvotno predvideno. Pred koncem leta 2006 bo nadzorni organ imel na voljo potrebna sredstva, zlasti glede osebja, da zaključi naloge skupnega podjetja, in sicer dokonča razvojno fazo ter pripravi naslednje faze programa. Da bi lahko nadzorni organ prevzel dejavnosti skupnega podjetja na najboljši možni način, je zaželeno, da strukturi sobivata nekaj mesecev in da je v tem obdobju nadzorni organ tesno povezan z dejavnostmi skupnega podjetja. Slednji ima pridobljene izkušnje in znanje, ki jih je nujno treba prenesti na nadzorni organ. To je še zlasti pomembno glede pogajanj za sklenitev koncesijske pogodbe, ki jih mora skupno podjetje nadaljevati in zaključiti v letu 2006. Zato je primerno predvideti, da bo skupno podjetje GALILEO prenehalo s svojimi dejavnostmi 31. decembra 2006 in da bo v letu 2006 nadzorni organ postopno prevzel dejavnosti skupnega podjetja. Prenos dejavnosti bo zaključen 31. decembra 2006. Prenos dejavnosti skupnega podjetja na nadzorni organ bo vplival na proračun Skupnosti za leto 2006, saj bo nadzorni organ moral v tem istem letu zaključiti dodatne naloge poleg prvotno predvidenih. Posledično je treba predvideti povečanje njegovega proračuna. To povečanje zadeva v glavnem stroške za osebje ali stroške, povezane z osebjem, ki ga bo treba zaposliti. Bolj na splošno bo imel prenos dejavnosti skupnega podjetja na nadzorni organ le manjši vpliv na finance Skupnosti. Po letu 2006 bo ta vpliv ničen, ker bo v letih 2007 in 2008 nadzorni organ zaključil naloge, ki bi jih v vsakem primeru moralo izvesti skupno podjetje. Kar zadeva leto 2006, se bo predvideno povečanje proračuna nadzornega organa v velikem delu izravnalo z zmanjšanjem stroškov skupnega podjetja, ko bo nadzorni organ prevzemal njegove dejavnosti. Tako prihranjena sredstva skupnega podjetja bodo del sredstev, prenesenih na nadzorni organ za financiranje razvojne faze. (2) Potreba po spremembi Uredbe (ES) št. 1321/2004 za zagotovitev kontinuitete programa GALILEO in ustreznega prenosa dejavnosti skupnega podjetja Galileo na nadzorni organ. Kot je že bilo navedeno zgoraj, je bil nadzorni organ ustanovljen za nadzor nad fazama uvajanja in delovanja programa GALILEO, skupno podjetje Galileo pa za upravljanje razvojne faze. To zlasti izhaja iz uvodnih izjav 5 in 6 Uredbe (ES) št. 1321/2004. Iz tega sledi, da upravljanje razvojne faze v imenu skupnega podjetja ni med nalogami nadzornega organa, naštetimi v členu 2 Uredbe (ES) št. 1321/2004. Pod temi pogoji je treba za zagotovitev optimalnega dokončanja razvojne faze programa GALILEO po prenehanju dejavnosti skupnega podjetja Galileo, torej po 31. decembru 2006, spremeniti člen 2 in nalogam, dodeljenim nadzornemu organu, dodati naloge, ki jih skupno podjetje Galileo opravlja do prenehanja svojega obstoja. Te naloge so predvidene v členih 2, 3 in 4 statuta skupnega podjetja, priloženega Uredbi Sveta (ES) št. 876/2002. Vsebujejo zlasti tehnični razvoj sistema s pomočjo sporazuma, ki ga je treba skleniti z Evropsko vesoljsko agencijo, nadzor nad izvajanjem razvojne faze, pripravo faz uvajanja in delovanja ter pogajanja za sklenitev koncesijske pogodbe. Treba je tudi predvideti možnost, da je za postopke likvidacije skupnega podjetja po 31. decembru 2006, navedene v členu 21 statuta tega podjetja, odgovoren nadzorni organ, če tako odloči upravni odbor skupnega podjetja. Poleg tega sedanje besedilo člena 2 izrecno ne navaja raziskovalnih dejavnosti. Vendar pa bo nadzorni organ moral na primer tako za določitev ali promocijo prihodnjih aplikacij satelitske radionavigacije kot za pripravo prihodnje generacije satelitov začeti ali financirati številna raziskovalna dela med razvojno fazo ter med fazo uvajanja in delovanja programa. Zato je treba v členu 2 izrecno navesti, da lahko nadzorni organ izvaja vse raziskovalne dejavnosti, ki koristijo evropskim programom GNSS. To bo zlasti omogočilo vključitev dejavnosti, ki se izvajajo v okviru skupnih programov za raziskave in razvoj. Iz navedenega sledi, da je treba sedanjemu besedilu prvega odstavka člena 2 Uredbe (ES) št. 1321/2004, ki opredeljuje naloge nadzornega organa, dodati naslednja dva pododstavka: „(k) Organ najpozneje ob koncu obstoja skupnega podjetja Galileo prevzame naloge, ki so slednjemu zaupane v členih 2, 3 in 4 statuta skupnega podjetja, priloženega Uredbi Sveta (ES) št. 876/2002 z dne 21. maja 2002, zaradi zaključitve razvojne faze programa GALILEO. Po potrebi in na podlagi sklepa upravnega odbora skupnega podjetja Galileo se ukvarja s postopki likvidacije skupnega podjetja po 31. decembru 2006. (l) Začne vse raziskovalne dejavnosti, ki so koristne za razvoj in promocijo evropskih programov GNSS.“ Brez teh sprememb bi bila s pravnega vidika kontinuiteta programa v nevarnosti, saj nadzorni organ ne bi imel na voljo pravne podlage za prevzem večine dejavnosti, ki jih zdaj izvaja skupno podjetje, ali za izvajanje potrebnih raziskovalnih dejavnosti. Poleg tega besedilo člena 3(1) Uredbe Sveta (ES) št. 1321/2004 zdaj navaja naslednje: „Organ je lastnik vseh opredmetenih in neopredmetenih sredstev, ki jih nanj prenese skupno podjetje Galileo po zaključeni razvojni fazi …“. Iz tega sledi, da organ ne bi mogel postati lastnik sistema pred zaključkom razvojne faze oziroma najprej konec leta 2008, kar je precej pozneje od verjetnega datuma podpisa koncesijske pogodbe. Zaradi uskladitve tega člena z zgoraj navedenimi spremembami Uredbe je treba spremeniti prej navedene določbe, da bi nadzornemu organu omogočili, da na eni strani takoj po prenehanju obstoja skupnega podjetja Galileo postane lastnik opredmetenih in neopredmetenih sredstev, ki so bila ustvarjena ali razvita pred prenehanjem njegovega obstoja, na drugi strani pa lastnik opredmetenih in neopredmetenih sredstev, ki bodo ustvarjena ali razvita med razvojno fazo po prenehanju obstoja skupnega podjetja. Da ne bi prišlo do različnih tolmačenj, je treba tudi dopolniti sedanje določbe člena 3(1) glede dveh točk. Tako je treba podrobneje opredeliti, da opredmetena in neopredmetena sredstva, ki jih v fazah uvajanja in delovanja ustvari ali razvije koncesionar, zajemajo sredstva, ki jih ustvarijo ali razvijejo njegovi podpogodbeniki ali podjetja pod njegovimi nadzorom ali njihovi podpogodbeniki. Treba je tudi podrobneje določiti, da lastništvo sredstev zajema pravico do blagovne znamke in trgovskega imena ter druge pravice intelektualne lastnine, kakor so opredeljene v členu 1(1) Uredbe (ES) št. 772/2004. Prvi odstavek člena 3 je zato treba nadomestiti z naslednjim besedilom: „1. Od prenehanja obstoja skupnega podjetja Galileo je Organ lastnik vseh opredmetenih in neopredmetenih sredstev, ustvarjenih ali razvitih med celotno razvojno fazo, vključno s sredstvi, ki so bila v lasti skupnega podjetja Galileo v skladu s členom 6 statuta, in sredstvi, ki jih je ustvarila ali razvila Evropska vesoljska agencija ter organi, katerim je slednja ali skupno podjetje Galileo dodelilo odgovornost za razvojne dejavnosti programa. Organ je lastnik vseh opredmetenih in neopredmetenih sredstev, ki jih v fazah uvajanja in delovanja ustvari ali razvije koncesionar, vključno s sredstvi, ki jih ustvarijo ali razvijejo podpogodbeniki ali podjetja pod njegovim nadzorom ali podpogodbeniki navedenih podjetij. Lastninska pravica vključuje vse pravice intelektualne lastnine v smislu člena 1(1) Uredbe (ES) št. 772/2004 in zlasti pravice do blagovne znamke in trgovskega imena.“ |

141 | Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANKAMI IN PRESOJA VPLIVA |

Posvetovanje z zainteresiranimi strankami |

219 | Se ne uporablja. |

Zbiranje in uporaba izvedenskih mnenj |

229 | Zunanje strokovno znanje in izkušnje niso bile potrebne. |

230 | Presoja vpliva Za dosego želenega izida ni druge rešitve, kot da se spremeni uredba. Vpliv tega, da nadzorni organ prevzame dejavnosti skupnega podjetja Galileo, je majhen, kajti te dejavnosti bi bile v vsakem primeru izvedene. |

PRAVNI ELEMENTI PREDLOGA |

305 | Povzetek predlaganih ukrepov Primerno je, da skupno podjetje Galileo preneha z obstojem 31. decembra 2006 in da svoje dejavnosti prenese na nadzorni organ. Zato je treba spremeniti Uredbo Sveta (ES) št. 1321/2004 o vzpostavitvi upravljavskih struktur Evropskega satelitskega radio-navigacijskega sistema. |

310 | Pravna podlaga Člen 308 Pogodbe. |

329 | Načelo subsidiarnosti Predlog se nanaša na področje, ki je v izključni pristojnosti Skupnosti. Zato se načelo subsidiarnosti ne uporablja. |

Načelo sorazmernosti Predlog je skladen z načelom sorazmernosti iz naslednjih razlogov: |

331 | Predlagane spremembe niso večje, kot je potrebno. |

332 | Ne bodo povzročile povečanja finančnega bremena, kajti dodatne odhodke v breme nadzornega organa bi v vsakem primeru nosilo skupno podjetje Galileo. |

Izbira instrumentov |

341 | Predlagani instrument: uredba. |

342 | Drugi instrumenti ne bi ustrezali iz naslednjih razlogov: Samo uredba lahko spremeni uredbo. |

PRORAčUNSKE POSLEDICE |

401 | Predlog pomeni povečanje proračuna za nadzorni organ do zaključka razvojne faze programa GALILEO. |

DODATNE INFORMACIJE |

520 | Razveljavitev veljavnih zakonskih določb Sprejetje predloga bo povzročilo razveljavitev nekaterih zakonskih določb. |

Klavzula o ponovnem pregledu/reviziji/časovni omejitvi veljavnosti |

533 | Predlog zajema klavzulo o časovni omejitvi veljavnosti celotnega zakonodajnega akta ali njegovega dela, če so izpolnjeni vnaprej določeni pogoji. |

2006/0090 (CNS)

Predlog

UREDBA SVETA

o spremembi Uredbe (ES) št. 1321/2004 o vzpostavitvi upravljavskih struktur Evropskega satelitskega radio-navigacijskega sistema

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 308 Pogodbe,

ob upoštevanju predloga Komisije[1],

ob upoštevanju mnenja Evropskega parlamenta[2],

ob upoštevanju naslednjega:

1. Evropski nadzorni organ za GNSS (v nadaljnjem besedilu “organ” je bil ustanovljen z Uredbo Sveta (ES) št. 1321/2004[3] za zagotovitev upravljanja javnih interesov v zvezi z evropskimi programi za GNSS in za delovanje kot regulativni organ med fazama uvajanja in delovanja programa GALILEO.

2. Naloge organa so določene v členu 2 Uredbe (ES) št. 1321/2004.

3. Skupno podjetje Galileo je bilo ustanovljeno z Uredbo Sveta (ES) št. 876/2002[4] za izvedbo razvojne faze in pripravo naslednjih faz programa Galileo. Glede na dejansko stanje programa razvojna faza ne bo končana pred koncem leta 2008.

4. Ker bo v letu 2006 organ lahko prevzel in nato dokončal vse dejavnosti, ki jih zdaj izvaja skupno podjetje Galileo, bi bilo podaljšanje življenjske dobe skupnega podjetja Galileo do dokončanja razvojne faze nekoristno in drago. Zato mora skupno podjetje Galileo prenehati obstajati, njegove dejavnosti pa je treba pred zaključkom razvojne faze prenesti na organ.

5. Vendar upravljanje razvojne faze v imenu skupnega podjetja Galileo ni med nalogami organa, ki so navedene v členu 2 Uredbe (ES) št. 1321/2004. Ta člen tudi ne omenja raziskovalnih dejavnosti ali del, ki jih mora izvajati ali financirati organ med razvojno fazo ter med fazama uvajanja in delovanja programa.

6. Zato je treba za zagotovitev kontinuitete programa Galileo in ustreznega prenosa dejavnosti skupnega podjetja Galileo na organ spremeniti besedilo člena 2 Uredbe (ES) št. 1321/2004. Nalogam organa je treba izrecno dodati naloge, ki so zaupane skupnemu podjetju Galileo do njegovega prenehanja obstoja, skupaj z nalogo, da po potrebi in na podlagi sklepa upravnega odbora skupnega podjetja Galileo izvede likvidacijski postopek skupnega podjetja po 31. decembru 2006. Organu je med drugim treba dodati nalogo, da izvaja vse raziskovalne dejavnosti v korist evropskih programov GNSS.

7. Poleg tega je treba zaradi doslednosti določiti, da organ postane lastnik opredmetenih in neopredmetenih sredstev skupnega podjetja Galileo, ko slednji preneha obstajati in ne ob zaključku razvojne faze. Treba je tudi določiti, da mora biti lastnik opredmetenih in neopredmetenih sredstev, ki bodo ustvarjena ali razvita v razvojni fazi po prenehanju obstoja skupnega podjetja.

8. Da bi se poleg tega izognili različnim tolmačenjem področja uporabe Uredbe (ES) št. 1321/2004, je treba tudi določiti, da opredmetena in neopredmetena sredstva, ki jih v fazah uvajanja in delovanja ustvari ali razvije koncesionar, zajemajo tudi sredstva, ki jih ustvarijo ali razvijejo njegovi podpogodbeniki ali podjetja pod njegovimi nadzorom ali njihovi podpogodbeniki. Prav tako je treba podrobneje določiti, da lastništvo sredstev zajema pravico do blagovne znamke ali trgovskega imena ter druge pravice intelektualne lastnine, kakor so opredeljene v členu 1(1) Uredbe Komisije (ES) št. 772/2004 z dne 27. aprila 2004 o uporabi člena 81(3) Pogodbe za skupine sporazumov o prenosu tehnologije[5].

9. Zato je treba Uredbo (ES) št. 1321/2004 spremeniti –

SPREJEL NASLEDNJO UREDBO:

Člen 1

Uredba (ES) št. 1321/2004 se spremeni:

(1) V členu 2(1) se dodata naslednji točki (k) in (l):

„(k) Organ najpozneje ob koncu obstoja skupnega podjetja Galileo prevzame naloge, ki so slednjemu zaupane v členih 2, 3 in 4 statuta skupnega podjetja, priloženega Uredbi Sveta (ES) št. 876/2002*, zaradi zaključitve razvojne faze programa GALILEO. Po potrebi in na podlagi sklepa upravnega odbora skupnega podjetja Galileo se ukvarja s postopki likvidacije skupnega podjetja po 31. decembru 2006;

(l) Začne vse raziskovalne dejavnosti, ki so koristne za razvoj in promocijo evropskih programov GNSS.

_____________________

* UL L 138, 28.5.2002, str. 1.“

(2) V členu 3 se prvi odstavek nadomesti z naslednjim besedilom:

„1. Od prenehanja obstoja skupnega podjetja Galileo, iz člena 20 njegovega statuta, je Organ lastnik vseh opredmetenih in neopredmetenih sredstev, ustvarjenih ali razvitih med celotno razvojno fazo, vključno s sredstvi, ki so bila v lasti skupnega podjetja Galileo v skladu s členom 6 statuta, in sredstvi, ki jih je ustvarila ali razvila Evropska vesoljska agencija ter organi, katerim je slednja ali skupno podjetje Galileo dodelilo odgovornost za razvojne dejavnosti programa.

Organ je lastnik vseh opredmetenih in neopredmetenih sredstev, ki jih v fazah uvajanja in delovanja ustvari ali razvije koncesionar, vključno s sredstvi, ki jih ustvarijo ali razvijejo njegovi podpogodbeniki ali podjetja pod njegovim nadzorom ali podpogodbeniki navedenih podjetij.

Lastninska pravica vključuje vse pravice intelektualne lastnine v smislu člena 1(1) Uredbe Komisije (ES) št. 772/2004* in zlasti pravice do blagovne znamke ali trgovskega imena.

_____________________

* UL L 123, 27.4.2004, str. 11.“

Člen 2

Ta uredba začne veljati [dvajseti] dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik

[…]

ZAKONODAJNI FINANČNI IZKAZ

Področje(a) politike: ENERGETIKA IN PROMET Dejavnost(-i): Faza razvoja in potrditve veljavnosti programa GALILEO |

NASLOV UKREPA: PREDLOG UREDBE SVETA O SPREMEMBI UREDBE (ES) šT. 1321/2004 O VZPOSTAVITVI UPRAVLJAVSKIH STRUKTUR EVROPSKEGA SATELITSKEGA RADIO-NAVIGACIJSKEGA SISTEMA |

1. PRORAČUNSKA(-E) VRSTICA(-E) + POSTAVKA(-E)

060209/01

060209/02

2. SKUPNI ZNESKI

2.1 Proračunska sredstva ukrepa: 82 mio EUR

2.2 Obdobje uporabe:

Trajanje ukrepa bo neomejeno (letni prispevek)

2.3 Večletna ocena odhodkov:

(a) Terminski načrt odobritev za prevzem obveznosti/odobritev plačil (finančna intervencija)

v mio EUR

neobvezni | dif. | NE | NE | NE | št. 3 |

4. PRAVNA PODLAGA

Uredba Sveta (ES) št. 1321/2004 o vzpostavitvi upravljavskih struktur Evropskega satelitskega radio-navigacijskega sistema

5. OPIS IN RAZLOGI

5.1 Potreba po intervenciji Skupnosti

5.1.1 Zastavljeni cilji

Da bi zagotovili kontinuiteto programa GALILEO in ustrezen prenos dejavnosti skupnega podjetja Galileo na nadzorni organ, je treba spremeniti Uredbo (ES) št. 1321/2004, s katero je bil nadzorni organ ustanovljen.

5.1.2 Ukrepi, sprejeti v zvezi s predhodnim vrednotenjem

Predlagani ukrep je rezultat številnih razprav in so ga podprli vsi, ki jih zadeva program GALILEO (upravni odbor skupnega podjetja, upravni odbor nadzornega organa).

5.2 Predvideni ukrepi in proračunske intervencije

Z vidika proračuna bo prenos dejavnosti skupnega podjetja Galileo na nadzorni organ vplival v glavnem na operativne stroške nadzornega organa, saj bo slednji moral dokončati dodatne naloge v letu 2006 in naslednjih letih. Zato je predvideno povečanje njegovega proračuna.

5.3 Metoda izvedbe

Pravni status nadzornega organa mu omogoča, da pri izvajanju svojih nalog deluje kot pravna oseba. Nadzorni organ bo pri izvajanju svojih nalog upošteval pravila in postopke, navedene v uredbi, s katero je ustanovljen.

6. FINANČNI VPLIV

6.1 Metoda izračuna skupnih stroškov ukrepa (določita jo DG BUDG in DG ADMIN)

Letne stroške nadzornega organa bodo krile subvencije Skupnosti. Ra zlične vrste odhodkov so lahko:

Stroški za osebje

Predlagani proračun je za 45 oseb, ki se bodo postopno zaposlovale[6] med letoma 2006 in 2009. Konec leta 2006 bo nadzorni organ zaposloval 39 oseb. Ta ocena temelji na primerjavi s skupnim podjetjem GALILEO.

Ocena stroškov za osebje temelji na letnih stroških za kategorije A*14, A*13, A*11, A*10, A*9, A*8, A*7, A*6, B*6, B*3, C*5 in C*2; Velik delež zaposlenih iz kategorije A kaže na visoko raven znanstvene usposobljenosti, potrebne za uspešno izvajanje nalog organa.

TABELA: Ocena človeških virov |

RAZREDI | A | B | C | SKUPAJ |

Direktor nadzornega organa | 1 | 1 |

Znanstveni delavci | 37 | 37 |

Upravni delavci | 2 | 5 | 7 |

SKUPAJ | 38 | 2 | 5 | 45 |

Pri oceni skupnih letnih odhodkov za osebje se kot povprečni strošek upošteva strošek za osebje Evropske komisije v višini 0,108 milijonov EUR na leto. V tem strošku niso vključeni stroški za zaposlovanje, poslopja in povezani upravni odhodki.

Stroški za opremo

Stroški, povezani s pridobivanjem premičnin, in podobni stroški ter stroški za nakup računalniške opreme se za leto 2006 ocenijo na 600 000 EUR. Za kritje dodatnih potreb se predvidijo sredstva v višini 200 000 EUR na leto.

Operativni stroški

Ti stroški vključujejo sestanke, študije in stroške prevajanja in objave ter odnose z javnostmi. Po predhodni oceni operativni stroški znašajo: 3,2 milijonov EUR za leto 2006, 3,1 milijonov EUR za leto 2007, 4,1 milijonov EUR za leto 2008, 4,3 milijonov EUR za leto 2009, 5,4 milijonov EUR za leto 2010, 6,4 milijonov EUR za leta 2011/2012/2013;

Stroški službenih potovanj

Za naloge, ki jih opravlja nadzorni organ, so potrebna potovanja znotraj in zunaj Unije (potni stroški in stroški nastanitve). Proračun za stroške službenih potovanj se oceni na 200 000 EUR za prva tri leta in 300 000 EUR za naslednja leta. Te ocene temeljijo na realnih povprečnih stroških za službena potovanja v DG TREN.

6.2 Razčlenitev ukrepa po postavkah

odobritve za prevzem obveznosti v EUR (trenutne cene)

Leto 2006in naslednja leta |8 |8 |9 |10 |11 |12 |12 |12 | |Skupaj |8 |8 |9 |10 |11 |12 |12 |12 | | 7. SPREMLJANJE IN OCENA

7.1 Režim spremljanja

Člen 14 zadeva nadzor nad upravljanjem sredstev, zaupanih nadzornemu organu, ki ga izvajajo notranji revizor Komisije, Evropski urad za boj proti goljufijam (OLAF) in Računsko sodišče.

7.2 Način in časovni razpored za načrtovano oceno

Člen 5 vzpostavlja upravni odbor nadzornega organa, ki izvaja naloge, naštete v členu 6, in zlasti:

letni program dela,

letni proračun,

finančna uredba.

8. UKREPI PROTI GOLJUFIJAM

Glej točko 7.1 zgoraj.

[1] UL C […], […], str. […].

[2] UL C […], […], str. […].

[3] UL L 246, 20.7.2004, str. 1.

[4] UL L 138, 28.5.2002, str. 1.

[5] UL L 123, 27.4.2004, str. 11.

[6] Osebje bo zaposleno kot začasno osebje v skladu s pravili, ki se uporabljajo za osebje Komisije.